મુંબઈ, તા. 9 : ગુરુવારે રાતે સુમારે 10.35 વાગે પશ્ચિમ રેલવેના દહાણુ રોડ અને વાનગાંવ સ્ટેશનો વચ્ચે અપલાઇનમાં એક માલગાડીના બે ડબામાં આગ લાગતાં મુંબઈથી જતી અને મુંબઈ તરફ આવતી કેટલીક લાંબા અંતરની ટ્રેનોનો વ્યવહાર ખોરવાયો હતો. ઉપરાંત વિરાર દહાણુ વચ્ચે અપ અને ડાઉન લોકલ ટ્રેનો પણ ખોરવાઈ હતી. જોકે રેલવે તંત્રએ હાથ ધરેલી ઝડપી કાર્યવાહીથી શુક્રવારે સવારે 8-50 વાગે ટ્રેન વ્યવહાર રાબેતા મુજબનો થયો હતો.